Окръзи в Румъния
Окръг или жудец (на румънски: judeţ) е административно-териториална единица в Румъния и Република Молдова.

Административното деление на жудци е създадено през 19 век по френски образец. Комунистическата партия прокарва съветския модел (на райони), но старата система е върната през 1968 г.

Територията на Румъния са обособени множество исторически области, но няма планове те да бъдат преобразувани в административни единици. Доколкото съществуват планове за разделяне на Румъния на области, състоящи се от няколко окръга в зависимост от географското им разположение и икономическо развитие, те са свързани с изискванията на Европейския съюз.

Територията на Румъния е разделена на 41 окръга и градския окръг Букурещ като самостоятелна административно-териториална единица.

Окръзи 

Окръзите са следните:

Демографски данни 
Окръгът с най-голяма гъстота на населението е Прахова – 183 жит./km2 през 2001 г. С най-малка гъстота е окръг Тулча, където тя е едва 31 жит./km2 (2001).

Гъстота на населението по окръзи

Еврорегиони за развитие 
В Румъния, на принципа на доброволното асоцииране, са създадени 8 региона за развитие – това са специфични териториални единици, без административен статут и без да са юридически лица, които следват европейската юридическа система съгласно Номенклатурата за териториалните единици за статистиката (NUTS) и отговарящи на ниво NUTS II.

Съгласно извънредно постановление на правителството на Румъния № 75/2001 относно функционирането на Националния статистически институт са създадени 8 дирекции, които заедно със съществуващите дотогава 34 окръжни статистически дирекции, имат за цел да развиват регионалната статистика.

Други нормативни документи за териториалното деление на Румъния определят бъдещата структура на страната, в съответствие с NUTS, както следва:
 Ниво NUTS I: макрорегиони, не се използва.
 Ниво NUTS II: 8 региона за развитие, с население в тях от около 2,8 милиона жители.
 Ниво NUTS III: 42 окръга, които отразяват административно-териториалната структура на Румъния.
 Ниво NUTS IV: не се използва, защото няма асоциации от териториални единици.
 Ниво NUTS V: 265 града, 2686 големи села и 13092 села, отразяващи административно-териториалната структура на Румъния.

Североизточен регион 
Включва окръзите: Яш, Ботошани, Нямц, Сучава, Бакъу, Васлуй.

Западен регион 
Включва историческата провинция Банат и прилежащите ѝ зони, има площ от 32 034 кв. км. (13,44 % от територията на страната) и включва окръзите Арад, Караш-Северин, Хунедоара и Тимиш.

Северозападен регион 
Включва окръзите: Бихор, Бистрица-Насауд, Клуж, Марамуреш, Сату Маре и Сълаж.

Регион Център 
Включва окръзите: Алба, Сибиу, Муреш, Харгита, Ковасна, Брашов.

Югоизточен регион 
Включва окръзите: Вранча, Галац, Браила, Тулча, Бузъу, Констанца.

Регион Мунтения-юг 
Включва окръзите: Арджеш, Дъмбовица, Прахова, Яломица, Кълъраш, Гюргево, Телеорман.

Регион Илфов 
Включва: Букурещ-град и окръг Илфов.

Регион Югозападна Олтения 
Включва окръзите: Мехединци, Горж, Вълча, Олт, Долж.